A képen szöveg, Betűtípus, képernyőkép látható

Automatikusan generált leírás

**Előterjesztés**

az önkormányzat és az intézményei engedélyezendő létszámváltozásáról

**Tisztelt Közgyűlés!**

Az alábbi önkormányzati intézmény vonatkozásában szükséges a 2024. évi engedélyezett létszámkeret módosítása:

1. A Gyermekjóléti és Bölcsődei Igazgatóság a Heves Vármegyei Szakképzési Centrummal kötött együttműködési megállapodás alapján tanulók szakmai képzését látja el. Az intézmény és a tanulók között szakképzési munkaszerződés jött létre, ami növeli a foglalkoztatottak létszámát. Az intézmény létszámkerete a tanulókat nem tartalmazza, ezért kéri a Munka Törvénykönyve hatálya alá tartozó egyéb dolgozói engedélyezett létszám növelését 46 főről 74 főre az alábbiak szerint:

13 fő kisgyermeknevelő 29 főről 42 főre 2024.07.01-2025.05.31. időszakra

15 fő gondozó 16 főről 31 főre 2024.09.01-2026.06.30. időszakra

A foglalkoztatás költségeit a szociális hozzájárulási adóból igényelt támogatás biztosítja, ezért az Önkormányzat részéről többletfinanszírozást nem igényel.

1. A Gyermekjóléti és Bölcsődei Igazgatóság 2024.08.05-étől két minibölcsődét működtet, mely az eredeti költségvetésében nem szerepel. Ezért az intézmény kéri 5 fővel emelni a közalkalmazotti szakmai (kötelező) engedélyezett létszámot 137 főről 142 főre. Az intézmény kérelmében az ehhez kapcsolódó pótfinanszírozást is igényelte, de megvizsgálva az intézmény gazdasági helyzetét, megállapítottam, hogy a 2024. évre eső személyi juttatás és járulékai az intézmény költségvetésében rendelkezésre áll.

Kérem a Tisztelt Közgyűlést, hogy a javaslatot tárgyalja meg és fogadja el.

Eger, 2024. november 6.

Vágner Ákos s.k polgármester

**Határozati javaslat (egyszerű többség):**

1. **Eger Megyei Jogú Város Önkormányzatának Közgyűlése elrendeli a Gyermekjóléti és Bölcsődei Igazgatóság Munka Törvénykönyve hatálya alá tartozó egyéb dolgozói engedélyezett létszámának megemelését az alábbiak szerint:**

**13 fő kisgyermeknevelő 2024.07.01-2025.05.31. időszakra**

**15 fő gondozó 2024.09.01-2026.06.30. időszakra**

**A létszámváltozást a soron következő költségvetési rendelet módosításakor át kell vezetni.**

**Felelős: Vágner Ákos polgármester**

**Vincze Adrienn Gazdasági Irodavezető**

**Határidő: 2024. december 31.**

1. **Eger Megyei Jogú Város Önkormányzatának Közgyűlése elrendeli a Gyermekjóléti és Bölcsődei Igazgatóság közalkalmazotti szakmai (kötelező) engedélyezett létszám 5 fővel történő emelését.**

**A létszámváltozást a soron következő költségvetési rendelet módosításakor át kell vezetni.**

**Felelős: Vágner Ákos polgármester**

**Vincze Adrienn Gazdasági Irodavezető**

**Határidő: 2024. december 31.**